**
ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΔΩΔΕΚΑΝΗΣΟΥ**

**ΔΗΜΟΣ ΚΩ**

ΑΥΤΟΤΕΛΕΣ ΤΜΗΜΑ ΔΗΜΑΡΧΟΥ

**Ταχ. Δ/νση :**Ακτή Κουντουριώτη 7, Κως

**Ταχ. Κώδικας :**85300

**Τηλ. :**22423-60402

**Ηλεκτρον. δ/νση :** kos\_mayor\_press@kos.gr

 Κως, 17-11-2022

 **ΠΡΟΣ: Μ.Μ.Ε. Κω**

**Μήνυμα Δημάρχου Θεοδόση Νικηταρά**

**για την επέτειο εξέγερσης του Πολυτεχνείου ΄73**

49 χρόνια από την εξέγερση του Πολυτεχνείου παραμένουν επίκαιρα τα μηνύματα του αγώνα εκείνης της γενιάς.

Για ελευθερία και δημοκρατία, ενάντια σε κάθε μορφής αυταρχισμό.

Με κοινωνική δικαιοσύνη, που θα σέβεται τα ανθρώπινα δικαιώματα και θα διασφαλίζει εκπαίδευση, εργασιακή ασφάλεια και αξιοπρεπή ζωή για όλους.

Οι συνθήκες μπορεί να έχουν αλλάξει αλλά η κοινωνία μας και ο κόσμος ολόκληρος έρχονται σήμερα αντιμέτωποι με νέους κινδύνους.

Για να τους ξεπεράσουμε απαιτείται ο λαός μας να είναι ενωμένος.

Συλλογικά, με αλληλοσεβασμό και αλληλεγγύη, μπορούμε να σχεδιάσουμε το μέλλον μας.

Με πίστη στην ιστορία και στους διαχρονικούς αγώνες των προγόνων μας.

Και στους νέους αγώνες οι νέοι και οι νέες της πατρίδας μας έχουν τον πρώτο λόγο.

Όταν οι νέοι μας αγωνίζονται, μόνο καλά μας περιμένουν!